Prezident Shavkat Mirziyoyev 31 avgust kuni Mustaqillik maydoniga tashrif buyurib, Mustaqillik va ezgulik monumenti poyiga gulchambar qo‘ydi, deb xabar bermoqda davlat rahbari matbuot xizmati. O‘zbekiston Respublikasi Oliy Majlisi Senati va Qonunchilik palatasi, Vazirlar Mahkamasi, vazirliklar vakillari ham yodgorlik poyiga gullar qo‘ydi. Eslatib o‘tamiz, avvalroq Shavkat Mirziyoyev Shahidlar xotirasi xiyobonidagi xotirlash marosimida ishtirok etgandi.